ОБЩИНСКА ИЗБИРАТЕЛНА КОМИСИЯ - ГРАМАДА

РЕШЕНИЕ

№ 81

Грамада, 25.10.2015г.

ОТНОСНО: Жалба от Николай Любенов Гергов – кандидат за

кмет на община Грамада от местна коалиция „Бъдеще за Грамада”

Постъпила е жалба с вх.№ 1/ 25.10.2015 г. – 9:40 часа в ОИК – Грамада от Николай Любенов Гергов, кандидат за кмет на Община Грамада от местна коалиция „Бъдеще за Грамада”, с която ОИК – Грамада е сезирана за това, че пред избирателната секция в с.Тошевци има кандидати за кметове и общински съветници, които агитират за определени политически партии и кандидати.

Членовете на ОИК – Грамада: Асен Петков Атанасов, Кирилка Тасева Иванова, Бояна Иванова Кръстева и Ваньо Петков Иванов извършиха служебна проверка на място и установиха, че в момента на проверката не са извършени нарушения, поради което намира че няма нарушение на изборните правила.

Кандидатите за общински съветници и кметове са предупредени , че нямат право да провеждат агитации в изборния ден.Лидерите на партиите са предупредени за същото по телефона.

На основание чл.33, ал.1, т.2 ОИК – Грамада,

РЕШИ:

Оставя без уважение жалбата с вх.№ 1/25.10.2015 г., като недоказана и неоснователна.

Решението подлежи на оспорване пред ЦИК в тридневен срок от обявяването му.

Председател:/Александър Бояджийски/

Секретар:/Асен Атанасов/

Публикувано на 25.10.2015г.в 10:30часа.